CELEX: 32010D0214
Language: el
Date: 2010-04-12 00:00:00
Title: 2010/214/: Απόφαση της Επιτροπής, της 12ης Απριλίου 2010 , περί εισαγωγής, με ατέλεια δασμών, των εμπορευμάτων που προορίζονται να διανεμηθούν ή να διατεθούν δωρεάν στα θύματα του σεισμού που έπληξε την Ιταλική Δημοκρατία τον Απρίλιο του 2009 [κοινοποιηθείσα υπό τον αριθμό Ε(2010) 2227]

13.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/10
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Απριλίου 2010
   περί εισαγωγής, με ατέλεια δασμών, των εμπορευμάτων που προορίζονται να διανεμηθούν ή να διατεθούν δωρεάν στα θύματα του σεισμού που έπληξε την Ιταλική Δημοκρατία τον Απρίλιο του 2009
   [κοινοποιηθείσα υπό τον αριθμό Ε(2010) 2227]
   (Το κείμενο στην ιταλική γλώσσα είναι το μόνο αυθεντικό)
   (2010/214/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών (1), και ιδίως το άρθρο 76,
   την αίτηση που υπέβαλε η κυβέρνηση της Ιταλικής Δημοκρατίας, στις 17 Απριλίου 2009 και στις 4 Ιανουαρίου 2010, στην οποία ζητεί να χορηγηθεί ατέλεια για την εισαγωγή των εμπορευμάτων που προορίζονται να διανεμηθούν ή να διατεθούν δωρεάν στα θύματα του σεισμού που έπληξε τον Απρίλιο του 2009 την Ιταλική Δημοκρατία,
   Εκτιμώντας τα ακόλουθα:
   
               (1)
            
            
               Κατά την έννοια του κεφαλαίου XVII Γ του κανονισμού (ΕΚ) αριθ. 1186/2009, ένας σεισμός θεωρείται καταστροφή. Κατά συνέπεια, μπορεί ευλόγως να επιτραπεί η ατελής εισαγωγή των εμπορευμάτων που ανταποκρίνονται στους όρους των άρθρων 74 έως 80 του ανωτέρου κανονισμού.
            
         
               (2)
            
            
               Για να μπορεί η Επιτροπή να ενημερώνεται πλήρως σχετικά με τη χρησιμοποίηση των εμπορευμάτων που εισάγονται με ατέλεια δασμών, η κυβέρνηση της Ιταλικής Δημοκρατίας πρέπει να κοινοποιήσει τα μέτρα που λαμβάνει για να εμποδίσει τη χρησιμοποίηση των εν λόγω εμπορευμάτων για σκοπό άλλον του προβλεφθέντος.
            
         
               (3)
            
            
               Η Επιτροπή θα πρέπει επίσης να ενημερωθεί για τον όγκο και το είδος των εισαγωγών.
            
         
               (4)
            
            
               Σύμφωνα με το άρθρο 76 του κανονισμού (ΕΚ) αριθ. 1186/2009, πραγματοποιήθηκαν διαβουλεύσεις με τα λοιπά κράτη μέλη,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Κατά την έννοια του άρθρου 2 παράγραφος 1 στοιχείο α) του κανονισμού (ΕΚ) αριθ. 1186/2009, χορηγείται ατέλεια στα εμπορεύματα που εισάγονται για να τεθούν σε ελεύθερη κυκλοφορία από τους κρατικούς οργανισμούς ή τους εγκεκριμένους από τις αρμόδιες ιταλικές αρχές οργανισμούς, με σκοπό να διανεμηθούν δωρεάν στα θύματα του σεισμού που έπληξε την Ιταλική Δημοκρατία τον Απρίλιο του 2009 ή να διατεθούν δωρεάν στους σεισμοπαθείς παραμένοντας συγχρόνως στην κυριότητα των εν λόγω οργανισμών.
   2.   Η ανωτέρω ατέλεια ισχύει, επίσης, για τα εμπορεύματα που εισάγονται για να τεθούν σε ελεύθερη κυκλοφορία από τις ανθρωπιστικές οργανώσεις, με σκοπό την κάλυψη των αναγκών των οργανώσεων αυτών κατά το διάστημα εκτέλεσης της αποστολής τους.
   Άρθρο 2
   Η κυβέρνηση της Ιταλικής Δημοκρατίας κοινοποιεί στην Επιτροπή, το αργότερο έως τις 30 Ιουνίου 2010, τον κατάλογο των εγκεκριμένων οργανώσεων που αναφέρονται στο άρθρο 1 παράγραφος 1.
   Άρθρο 3
   Η κυβέρνηση της Ιταλικής Δημοκρατίας ενημερώνει πλήρως την Επιτροπή, το αργότερο έως τις 30 Ιουνίου 2010, για το είδος και την ποσότητα των διαφόρων εμπορευμάτων που εισάγονται με ατέλεια δυνάμει του άρθρου 1, αφού γίνει κατάταξη των προϊόντων σε μεγάλες κατηγορίες.
   Άρθρο 4
   Η κυβέρνηση της Ιταλικής Δημοκρατίας γνωστοποιεί στην Επιτροπή, το αργότερο έως τις 30 Ιουνίου 2010, τα μέτρα που λαμβάνει για να εξασφαλίσει την τήρηση των άρθρων 78, 79 και 80 του κανονισμού (ΕΚ) αριθ. 1186/2009.
   Άρθρο 5
   Το άρθρο 1 της παρούσας απόφασης εφαρμόζεται στις εισαγωγές που πραγματοποιούνται στις 6 Απριλίου 2009 ή μετά την ημερομηνία αυτή ή, το αργότερο, στις 31 Μαΐου 2010.
   Άρθρο 6
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 12 Απριλίου 2010.
      
         
            Για την Επιτροπή
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 324 της 10.12.2009, σ. 23.